প্যারাডাইস লস্ট
প্যারাডাইস লস্ট ইংরেজ কবি জন মিল্টন রচিত মহাকাব্য। বাইবেল-এর কাহিনীকে ভিত্তি করে এই মহাকাব্য রচিত হয়েছিল, যা ১৬৬৭ সালে প্রকাশিত হয়েছিল। প্রথম সংস্করণে এটি দশ খণ্ডে প্রকাশিত হলেও দ্বিতীয় সংস্করণে (১৬৭৪) এটি বারো খণ্ডে প্রকাশিত হয়।এটি একটি মহাকাব্য যা ব্লাঙ্ক ভার্‌স বা মুক্ত ছন্দে রচিত।মহাকাব্য টি বাইবেল এর কাহিনির ওপর ভিত্তি করে রচিত। প্রথম খণ্ডে মিল্টনের উদ্দেশ্য লক্ষ করা যায় মুলত মানুষের প্রতি ঈশ্বরের দৃষ্টিভঙ্গি কে প্রকাশ করা। বাংলা সাহিত্যের প্রথম মহাকাব্য 'মেঘনাদবধ' কাব্যে 'প্যারাডাইস লস্ট' কাব্যের ছায়া পরিলক্ষিত হয়।